CELEX: 62013CA0356
Language: fi
Date: 2014-11-20 00:00:00
Title: Asia C-356/13: Unionin tuomioistuimen tuomio (yhdeksäs jaosto) 20.11.2014 – Euroopan komissio v. Puolan tasavalta (Jäsenyysvelvoitteiden noudattamatta jättäminen — Direktiivi 91/676/ETY — Vesien suojeleminen maataloudesta peräisin olevien nitraattien aiheuttamalta pilaantumiselta — Sellaisten vesien, jotka ovat pilaantuneet tai voivat pilaantua, riittämätön määritteleminen — Pilaantumisalttiiden vyöhykkeiden riittämätön määritteleminen — Toimintaohjelmat — Puutteelliset toimenpiteet)

26.1.2015   
            
            
               FI
            
            
               Euroopan unionin virallinen lehti
            
            
               C 26/5
            
         Unionin tuomioistuimen tuomio (yhdeksäs jaosto) 20.11.2014 – Euroopan komissio v. Puolan tasavalta
   (Asia C-356/13) (1)
   
   ((Jäsenyysvelvoitteiden noudattamatta jättäminen - Direktiivi 91/676/ETY - Vesien suojeleminen maataloudesta peräisin olevien nitraattien aiheuttamalta pilaantumiselta - Sellaisten vesien, jotka ovat pilaantuneet tai voivat pilaantua, riittämätön määritteleminen - Pilaantumisalttiiden vyöhykkeiden riittämätön määritteleminen - Toimintaohjelmat - Puutteelliset toimenpiteet))
   (2015/C 026/06)
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: E. Manhaeve ja K. Herrmann)
   
      Vastaaja: Puolan tasavalta (asiamies: B. Majczyna)
   
      Tuomiolauselma
   
   
               1)
            
            
               Puolan tasavalta ei ole noudattanut vesien suojelemisesta maataloudesta peräisin olevien nitraattien aiheuttamalta pilaantumiselta 12.12.1991 annetun neuvoston direktiivin 91/676/ETY 3 artiklan, luettuna yhdessä saman direktiivin liitteen I kanssa, ja viimeksi mainitun direktiivin 5 artiklan, luettuna yhdessä saman direktiivin liitteen II A kohdan 2 kohdan sekä liitteen III 1 kappaleen 1 kohdan kanssa, mukaisia velvoitteitaan, koska se on määritellyt riittämättömästi sellaiset vedet, jotka voivat pilaantua maataloudesta peräisin olevista nitraateista, se on määritellyt riittämättömästi pilaantumisalttiit vyöhykkeet ja se on vahvistanut direktiivin 91/676 5 artiklassa säädettyjä toimintaohjelmia, joihin sisältyy mainitun direktiivin kanssa yhteensopimattomia toimenpiteitä.
            
         
               2)
            
            
               Kanne hylätään muilta osin.
            
         
               3)
            
            
               Puolan tasavalta velvoitetaan korvaamaan oikeudenkäyntikulut.
            
         
      (1)  EUVL C 344, 23.11.2013.